CELEX: 32021D2209
Language: el
Date: 2021-12-07 00:00:00
Title: Απόφαση (ΚΕΠΠΑ) 2021/2209 της Επιτροπής Πολιτικής και Ασφάλειας της 7ης Δεκεμβρίου 2021 σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2021/1083 (EUTM Mali/2/2021)

14.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 447/1
               
            
         ΑΠΟΦΑΣΗ (ΚΕΠΠΑ) 2021/2209 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 7ης Δεκεμβρίου 2021
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2021/1083 (EUTM Mali/2/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ για την EUTM Mali.
                  
               
                     (2)
                  
                  
                     Στις 23 Ιουνίου 2021, η ΕΠΑ εξέδωσε την απόφαση (ΚΕΠΠΑ) 2021/1083 (2), με την οποία διορίστηκε διοικητής δυνάμεων της αποστολής της ΕΕ για την EUTM Mali ο ταξίαρχος Jochen DEUER από τις 7 Ιουλίου 2021.
                  
               
                     (3)
                  
                  
                     Στις 7 Οκτωβρίου 2021, η Αυστρία πρότεινε τον διορισμό του ταξιάρχου Christian RIENER ως διοικητή δυνάμεων της αποστολής της ΕΕ για την EUTM Mali, σε αντικατάσταση του ταξιάρχου Jochen DEUER, από τις 21 Δεκεμβρίου 2021.
                  
               
                     (4)
                  
                  
                     Στις 22 Οκτωβρίου 2021, η στρατιωτική επιτροπή της ΕΕ τάχθηκε υπέρ της εν λόγω πρότασης.
                  
               
                     (5)
                  
                  
                     Θα πρέπει να ληφθεί απόφαση σχετικά με τον διορισμό του ταξιάρχου Christian RIENER ως διοικητή δυνάμεων της αποστολής της ΕΕ για την EUTM Mali από τις 21 Δεκεμβρίου 2021.
                  
               
                     (6)
                  
                  
                     Η απόφαση (ΚΕΠΠΑ) 2021/1083 θα πρέπει να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Christian RIENER διορίζεται, από τις 21 Δεκεμβρίου 2021, διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali).
         
         
            Άρθρο 2
            Η απόφαση (ΚΕΠΠΑ) 2021/1083 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 21 Δεκεμβρίου 2021.
         
         
            Βρυξέλλες, 7 Δεκεμβρίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 14 της 18.1.2013, σ. 19.
         
            (2)  Απόφαση (ΚΕΠΠΑ) 2021/1083 της Επιτροπής Πολιτικής και Ασφαλείας, της 23ης Ιουνίου 2021, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2021/6 (EUTM Mali/1/2021) (ΕΕ L 235 της 2.7.2021, σ. 12).